R O M Â N I A

JUDEȚUL PRAHOVA

COMUNA BUCOV

**CONSILIUL LOCAL**

 Hotărârea nr. 23 din 28.02.2023

privind atribuirea unor terenuri în folosință gratuită în baza

Legii nr.15/2003

**Având în vedere:**

 -Referatul de aprobare nr. 6687 / 21.02.2023 , întocmit de Primarul comunei Bucov;

 -Raportul de specialitate nr.6689/21.02.2023 întocmit de Compartimentul Urbanism, Amenajarea teritoriului ;

- Avizul Comisiilor de specialitate din cadrul Consiliului local Bucov;

- Procesul verbal înregistrat sub nr.6690/21.02.2023 întocmit la data de 21 februarie 2023 de Comisia locală pentru aplicarea prevederilor Legii nr. 15 din 2003 privind sprijinul acordat tinerilor pentru construirea unei locuințe proprietate personală, republicată, cu modificările și completările ulterioare;

-procesul verbal nr.6691/21.02.2023 privind actualizarea listelor la data de 20 decembrie 2022 ;

 -Prevederile Legii nr. 15/2003, privind sprijinul acordat tinerilor pentru construirea unei locuinţe proprietate personala, republicată cu modificarile si completarile ulterioare;

- Prevederile Hotărârii Guvernului nr. 896/2003 pentru aprobarea Normelor metodologice de aplicare a Legii nr. 15/2003 privind sprijinul acordat tinerilor pentru construirea unei locuinţe proprietate personala;

- Prevederile Legii nr. 50/1991 privind autorizarea executării lucrărilor de construcţii, republicata, cu modificările si completările ulterioare;

- Dispoziţiile art. 129 alin. (1), alin. (7) lit.e), din Ordonanța de urgență a Guvernului nr. 57/2019 privind Codul administrativ;

 În temeiul art. 139 alin. (1) și (3) şi al art.196 alin. (1) lit.a) din Ordonanța de urgență a guvernului nr. 57/2019 privind Codul administrativ,

Consiliul Local al comunei Bucov, judeţul Prahova, adoptă următoarea,

**H O T Ă R Â R E:**

Art.1. Se aprobă acordarea loturilor de teren persoanelor prevăzute în anexa nr.1, pentru construirea de locuințe proprietate personală, în condițiile Legii nr. 15 / 2003, republicată, cu modificările și completările ulterioare, terenuri proprietate privată ale comunei Bucov, județul Prahova.

Art.2. Atribuirea terenului se face o singură dată și în folosință gratuită pe durata existenței construcției proprietate personală.

 Art.3.Beneficiarul terenului atribuit în folosință gratuită pe durata existenței construcției proprietate personală este obligat să solicite emiterea autorizației de construire și să înceapă construcția în cel mult 12 luni de la data semnării procesului verbal de punere în posesie și să o realizeze cu respectarea prevederilor Legii nr. 50 / 1991 privind autorizarea executării lucrărilor de construcții, republicată, cu modificările si completările ulterioare.

Art.4. (1)Se împuternicește Primarul Comunei Bucov să semneze contractele privind constituirea dreptului de superficie asupra terenurilor care vor fi încheiate cu persoanele fizice menționate în anexa nr.1.

 (2) In lipsa primarului comunei, se împuternicește consilierul juridic Badea Georgiana Alina,șeful biroului Registru agricol cadastru și mediu, dna Rob Adriana, să semneze contractele de superficie.

 Art.5. Prevederile prezentei hotărâri vor fi aduse la îndeplinire de către Primarul comunei Bucov, prin aparatul de specialitate.

 Art.6. Comunicarea prezentei hotărâri instituţiilor şi persoanelor interesate va fi asigurată de către Secretarul general al comunei Bucov.

 Președinte de ședință, Contrasemnează,

 Nicolescu Nicolae Secretar general,

 Nae Florentina Cristina